Այսօր՝ Երեւան քաղաքի ընդհանուր իրավասության դատարանի Շենգավիթ վարչական շրջանի նստավայրում «Սասնա ծռեր» խմբի 10 անդամների գործով դատական նիստի ընթացքում մեղադրող դատախազներ Պետրոս Պետրոսյան եւ Արամ Արամյանը հրապարակեցին գործում եղած ապացույցները: Մասնավորապես հետազոտվեցին ձայնային ֆայլերում առկա տղամարդկանց խոսակցությունները: Ֆայլերում սակայն չի հստակցվել տղամարդկանց անունները, սակայն պարզ է դառնում, որ խոսքը «Սասնա ծռեր» խմբի անդամների մասին է, որոնք պարբերաբար իրար կապ են տվել՝ այդ կերպ տեղեկացնելով վիավորների, կրակոցների մասին, հորդորում զգույշ լինել եւ դիրքավորվել: